התובע הכללי של ארצות הברית

התובע הכללי של ארצות הברית (באנגלית: United States Attorney General) הוא ראש מחלקת המשפטים של ארצות הברית, ואחראי אכיפת החוק הראשי מטעם הממשל הפדרלי של ארצות הברית. התובע הכללי נחשב לעורך הדין הראשי של הממשלה. הוא מכהן בקבינט הנשיאותי, אך הוא חבר הקבינט היחיד שלא מחזיק בתואר "מזכיר".

התובע הכללי ממונה לתפקידו על ידי הנשיא, והמינוי צריך לקבל אישור מהסנאט. הנשיא יכול לפטר את התובע הכללי מתפקידו בכל עת; ניתן לכפות על התובע הכללי לעבור שימוע הדחה (Impeachment) בבית הנבחרים ובסנאט בעוון "בגידה, שוחד, עבירות ופשעים חמורים אחרים".

משרת התובע הכללי נוצרה על ידי הקונגרס ב-1789. חובותיו המקוריות היו "לתבוע ולנהל את כל התביעות בבית המשפט העליון הנוגעות לארצות הברית, ולתת את עצתו ודעתו בשאלות של חוק כאשר הוא נדרש לעשות כן על ידי נשיא ארצות הברית, או כאשר הוא נדרש לעשות כן על ידי אחד מראשי המחלקות האחרים". רק ב-1870 הוקמה מחלקת המשפטים על מנת לסייע לתובע הכללי במילוי חובותיו.

התובע הכללי מופיע בעצמו בפני בית המשפט העליון במקרים בעלי חשיבות רבה. בנסיבות מסוימות פרקליט המדינה של ארצות הברית מופיע בפני בית המשפט על מנת לייצג את הממשלה. התובע הכללי נמצא במקום השביעי ברשימת ממלאי המקום של הנשיא לפי התיקון ה-25.


רשימת התובעים הכלליים

קישורים חיצוניים

 
 ביוגרפיות של התובעים הכלליים באתר מחלקת המשפטים

הערות שוליים

ארצות הברית: חוק ומשפט
משרות פוליטיות בארצות הברית